  Анжелика Тихонова корреспондент Красногорскысь гимназиын «Проектный офис удмуртских школьников» ӵектослэн «Наставники» программа улсын йылпумъясь семинарез ортчиз. Пиналъёс но дышетӥсьёссы куать выль ӵектосъёс бордын тыршизы. Со сярысь ӵектослэн пресс-службаез ивортэ. Та рад семинаре улосвыллэн уйпал ёросъёсысьтыз - Красногорск, Балезино, Юкаменск ёросъёсысь но Глазкарысь - куать командаос люкаськизы Дышетсконэ трос командаос ӧз люкаське ке но, ужмы туж пайдалыко пӧрмиз, вань ӵектосъёсты рос-прос эскерим но валтӥсь янгышъёссэс шараям Юлия Шахтина, ӵектослэн кивалтӥсезАзьвыл ортчем семинаръёсын сямен ик дышетскисьёс сюлэмшугъяськытӥсь юанъёсты ӝутӥзы: таза улонэз чаклан, школа ваньбурез утён, школаосын кенешон-споръяськон интывылъёс кылдытон. быдэ вуымтэосты уже интыян, нылпиослэсь творчество удысын быгатонлыкъёссэс шараян, удмурт кылэз егитъёс пӧлын утён но вӧлмытон. Мон ӵектосъёсъя трос семинаръёсын вал. Но татын нырысьсэ ваньзэ валамон валэктӥзы. Теориез соку ик практика вылын юнматӥзы. Соин ик, малпасько, ӵектос, кудӥз бордын ми туннэ ужам, улонэ пыӵатэмын луоз Светлана Белослудцева, Кез ёросысь Александровоысь школаын дышетӥсьСеминаръёслы луыса элькунысь дышетскисьёс ӵектосъёс кылдытонэн тодматскизы, нош дышетӥсьёс школаосын ӵектосъёсын ужанлэсь аспӧртэмзэ пусйизы. Азьланяз семинаръёсын малпам проектъёсты йылаз-пумаз вуттозы но Удмуртиысь школаосын улонэ пыӵатозы.  Тодэ вайытом, азьвыл та выллем пумиськонъёс Пичи Пургаын но Шарканын ортчизы.  Тегъёс: Дышетон Удмуртия пиналъёс удмуртъёс удмурткыл дышетӥсьёс Красногорск  